ທ່ານນາງຄລິນຕັນ ສົນທະນາຫາຣື ກ່ຽວກັບເຣື່ອງ ເກົາຫຼີເໜືອ ມຽນມາ ທີ່ກອງປະຊຸມ ສຸດຍອດອາເປັກ
ຂ່າວສຳຄັນອື່ນໆ: ກຳປູເຈັຽ ປະຕິເສດ ຕໍ່ການຮ້ອງຂໍ ຂອງທາງການໄທ ທິ່ຢາກໃຫ້ກຳປູເຈັຽ ສົ່ງທ່ານທັກສິນໃຫ້; ທ່ານໂອບາມາ ແລະທ່ານຮາໂຕຢາມະ ຈະສົນທະນາ ຫາຣ
ຣັຖມຸນຕຣີການຕ່າງ ປະເທດສະຫະຣັດ ທ່ານນາງ HILLARY CLINTON ກ່າວວ່ານັກການທູດ ອະວຸໂສ ຂອງສະຫະຣັດ ຈະເດີນທາງໄປ ເກົາຫລີເໜືອ ເພື່ອເຈຣະຈາຫາຣືກັບອຳນາດ ການປົກຄອງ ຄອມມູນິສທີ່ນັ້ນ ທັງໆທີ່ໄດ້ ມີການປະທະກັນ ທາງທະເລລະຫວ່າງເກົາຫລີເໜືອ ແລະເກົາ ຫລີໃຕ້ ໃນມື້ວານນີ້ ທ່ານນາງ CLINTONໄດ້ໃຫ້ທັສນະດັ່ງກ່າວ ໃນວັນພຸດມື້ນີ້ ຢູ່ຂ້າງ ນອກຂອງກອງປະຊຸມສຸດຍອດອົງການໆຮ່ວມ ມືທາງດ້ານເສຖກິດ ໃນເຂດເອເຊັຽ ປາຊີຟິກ ຫລື APEC ທີ່ສິງກະໂປ ກະຊວງ ການຕ່າງປະເທດ ສະຫະຣັດ ໄດ້ປະກາດ ໃນມື້ວານນີ້ວ່າ ຕົນໄດ້ຕົກລົງທີ່ຈະສົ່ງທູດພິເສດ ທ່ານ STEPHEN BOSWORTH ໄປຍັງນະຄອນຫຼວງພຽງຢາງໃນຄວາມພະຍາຍາມ ເພື່ອຮື້ຟື້ນ ການເຈຣະຈາ 6 ຝ່າຍ ກ່ຽວກັບໂຄງການນິວເຄລັຽຂອງເກົາຫລີເໜືອ ພຽງຢາງ ໄດ້ຖອນໂຕ ຈາກກອງປະຊຸມດັ່ງກ່າວ ໃນເດືອນເມສາປີນີ້ ເຮືອຣົບຂອງ 2 ເກົາຫລີ ທີ່ເປັນຄູ່ປໍຣະປັກ ໄດ້ປະທະກັນ ໃນມື້ວານນີ້ຢູ່ໃນເຂດນ່ານນ້ຳ ນອກແຄມຝັ່ງທະເລ ທາງກ້ຳຕາເວັນຕົກ ຂອງແຫລມເກົາຫລີ ກຳປູເຈັຽ ໄດ້ປະຕິເສດ ຕໍ່ ການຮ້ອງຂໍຂອງທາງການໄທທີ່ຢາກໃຫ້ກຳປູ ເຈັຽ ສົ່ງໂຕອະດີດ ນາຍົກຣັຖມຸນຕຣີ ທັກສິນຊິນນະວັດ ຊຶ່ງກຳລັງຢ້ຽມຢາມ ກຳປູເຈັຽຢູ່ໃນ ເວລານີ້ ໃຫ້ແກ່ຕົນ ໃນວັນພຸດມື້ນີ້ ພວກນັກ ການທູດໄທ ໄດ້ຍື່ນຄຳຮ້ອງ ຕໍ່ເຈົ້າໜ້າທີ່ກຳ ປູເຈັຽໃຫ້ຈັບ ແລະສົ່ງໂຕ ທ່ານທັກສິນ ໃຫ້ ແກ່ທາງການໄທ ທ່ານທັກ ສິນໄດ້ເດີນທາງ ໄປເຖິງກຳປູເຈັຽ ໃນມື້ວານນີ້ ບ່ອນທີ່ທ່ານ ໄດ້ຖືກແຕ່ງຕັ້ງ ໃຫ້ເປັນທີ່ປຶກສາທາງດ້ານເສຖກິດ ຂອງທ່ານຮຸນເຊນ ນາຍົກຣັຖມຸນຕຣີກຳປູເຈັຽ ກຳປູເຈັຽໄດ້ສົ່ງໜັງສື ທາງການທູດ ຕອບຢ່າງເປັນທາງການ ປະຕິເສດ ຕໍ່ການຮ້ອງຂໍຂອງຝ່າຍໄທ ທ່ານທັກສິນ ໄດ້ໜີອອກຈາກ ປະເທດໄທ ເມື່ອນຶ່ງປີກວ່າມາແລ້ວເພື່ອຫລົບໜີ ການຖືກໂທດ ຈຳຄຸກເປັນເວລາ 2 ປີ ໃນຂໍ້ຫາ ສໍ້ຣາດບັງຫລວງ ຣັຖບານກຳປູເຈັຽ ໄດ້ກ່າວມາແລ້ວວ່າ ຕົນຖືວ່າ ການຕັດສິນໂທດທ່ານທັກສິນນັ້ນ ມີສາເຫດ ທາງການເມືອງ ເພື່ອເປັນການຕອບໂຕ້ຕໍ່ການຕັດສິນໃຈ ຂອງກຳປູເຈັຽ ຣັຖບານໄທໄດ້ຂູ່ວ່າ ຈະຍົກເລີກ ສົນທິສັນຍາໃນການສົ່ງຜູ້ຮ້າຍຂ້າມແດນ ກັບກຳປູເຈັຽ ແລະທົບທວນເບິ່ງຂໍ້ຕົກລົງຮ່ວມກັນອື່ນໆ ຖ້າກຳປູເຈັຽ ຫາກບໍ່ຍອມ ສົ່ງທ່ານທັກສິນໃຫ້ແກ່ທາງການໄທ : ປະທານາທິບໍດີສະຫະ ຣັດ ທ່ານ BARACK OBAMA ມີຫລາຍເຣື່ອງທີ່ຈະສົນທະນາຫາຣື ກັບນາຍົກຣັຖມຸນຕຣີຍີ່ປຸ່ນ ທ່ານ YUKIO HATOYAMAເວລາພວກທ່ານ ພົບປະກັນ ທີ່ກຸງໂຕກຽວ ໃນທ້າຍສັບປະດານີ້ ເປັນທີ່ຄາດກັນວ່າພວກຜູ້ນຳທັງ 2 ຈະສົນທະ ນາຫາຣືກັນ ກ່ຽວກັບອະນາຄົດ ຂອງເຂດເອເຊັຽ ຕາເວັນອອກໃນການພົບປະ ຊຶ່ງຈະມີຂຶ້ນ ໃນມື້ ວັນສຸກ ຮວມທັງການສືບຕໍ່ເຈຣະຈາກ່ຽວກັບ ໂຄງການນິວເຄລັຽ ຂອງເກົາຫລີເໜືອ ແລະການເຕີບໂຕ ຢ່າງໃຫຍ່ຂອງເສຖກິດຈີນ ນອກນັ້ນ ຍັງເປັນທີ່ຄາດກັນວ່າ ພວກທ່ານຈະໄດ້ສົນທະນາຫາຣືກັນກ່ຽວກັບ ການຮ່ວມມື ທາງດ້ານທະຫານ ລະຫວ່າງປະເທດທັງສອງ ຍີ່ປຸ່ນໄດ້ໃຫ້ຄຳໝັ້ນສັນຍາ ໃນມື້ວານນີ້ວ່າ ຈະໃຫ້ການຊ່ອຍເຫລືອໃໝ່ 5ພັນລ້ານໂດລາ ໃນໄລຍະ 5 ປີຂ້າງໜ້າ ເພື່ອບູຣະນະສ້າງສາ ອັຟການິສຖານຂະນະທີ່ຍີ່ປຸ່ນ ຈະຢຸດເຊົາ ການປະຕິບັດງານ ຂອງເຮືອຕື່ມນ້ຳມັນ 2 ລຳໃນເຂດມະຫາສະມຸດອິນເດັຽ ທີ່ໃຫ້ການສນັບສນຸນ ຕໍ່ການປະຕິບັດງານ ທາງທະຫານໃນອັຟການິສຖານ ປະທານາທິບໍດີ ສະຫະຣັດ ທ່ານ BARACK OBAMAໄດ້ກ່າວສະດຸດີພວກເຄາະ ຮ້າຍ 13 ຄົນ ທີ່ໄດ້ຖືກຍິງຕາຍ ຢູ່ຄ້າຍ FORT HOODໃນຣັດເທັກຊັສ ເມື່ອສັບປະດາແລ້ວນີ້ ແລະປະກາດວ່າຈະນຳໂຕມືສັງຫານ ມາລົງໂທດ ໃນການຖແລງ ທີ່ພິທີໄວ້ອາລັຍໃຫ້ແກ່ພວກເຄາະ ຮ້າຍ ໃນວັນອັງຄານວານນີ້ປະທານາທິບໍດີ OBAMA ກ່າວວ່າ ມັນເປັນການຍາກຫລາຍ ທີ່ຈະເຂົ້າໃຈໄດ້ ເຖິງເຫດຜົນໃນການໂຈມຕີຄັ້ງ ນີ້ ແຕ່ບໍ່ມີສາສນາໃດ ໃຫ້ການສນັບສນຸນ ຕໍ່ການ ສັງຫານແລະການກະທຳ ທີ່ຂີ້ຂາດຕາຂາວ ທີ່ວ່ານີ້ ພັນຕຣີ NIDAL MALIK HASAN ຈິຕແພດຂອງກອງທັບບົກ ສະຫະຣັດ ທີ່ຖືກກ່າວຫາວ່າ ເປັນມືປືນ ຍິງສັງຫານ ໃນຄັ້ງນີ້ແມ່ນເປັນຊາວມຸສລິມ ປະທານາທິບໍດີ OBAMA ໄດ້ກ່າວບັນລະຍາຍ ຢ່າງເຄັ່ງຂຶມເຖິງພວກເຄາະຮ້າຍ ແຕ່ລະຄົນ ໝົດທັງ 13 ຄົນນັ້ນ ຕໍ່ພວກແຂກ ຈຳນວນຫລາຍພັນຄົນທີ່ໄປຮ່ວມພິທີ ໄວ້ອາລັຍ ທີ່ຄ້າຍ FORT HOOD ທ່ານກ່າວວ່າຊີວິດຂອງພວກເຂົາເຈົ້າ ແມ່ນບົ່ງບອກ ເຖິງຄວາມເຂັ້ມແຂງ ແລະກຽດສັກສີຂອງພວກທີ່ ຮັບໃຊ້ໃນກອງທັບ ແລະນັ້ນຄື ສິ່ງທີ່ຈະຖືກຈົດຈຳໄວ້ກ່ຽວກັບພວກເຂົາເຈົ້າ ຜູ້ບົງການ ຢູ່ ເບື້ອງຫລັງ ການລອບຍິງຜູ້ຄົນ ຫລາຍໆຄັ້ງທີ່ ໄດ້ສ້າງຄວາມຢ້ານກົວໃຫ້ແກ່ຂົງເຂດນະຄອນ ຫລວງວໍຊິງຕັນ ເມື່ອ 7 ປີກ່ອນນັ້ນ ໄດ້ຖືກປະ ຫານຊີວິດແລ້ວ ໂຄສົກຂອງຄຸກແຫ່ງນຶ່ງ ໃນ ຣັດເວີຈີເນັຽ ກ່າວວ່າ ນາຍ JOHNALLEN MUHAMMAD ໄດ້ຖືກປະຫານຊີວິດ ດ້ວຍ ການສັກຢາ ໃສ່ເສັ້ນປະສາດ ໃນຄືນວານນີ້ ໂຄສົກກ່າວຕື່ມວ່າ ນາຍ MUHAMMAD ມີອາການສະງົບ ແລະບໍ່ໄດ້ສະແດງອາຣົມທີ່ຫວັ່ນໄຫວໃດໆ ແລະຜູ້ກ່ຽວ ກໍບໍ່ໄດ້ກ່າວ ຄຳຖະແຫລງ ໃນວາລະສຸດທ້າຍຂອງຊີວິດ ແຕ່ປະການໃດ ສະມາຊິກ ໃນຄອບຄົວ ຂອງພວກເຄາະຮ້າຍ ຫລາຍໆຄົນ ຕລອດທັງຄອບຄົວຂອງນາຍ MUHAMMAD ເອງ ແລະພວກທະນາຍຄວາມ ໄດ້ພາກັນ ໄປເບິ່ງການປະຫານຊີວິດ ໃນຄັ້ງນີ້ ທ່ານ TIMOTHY KAINE ຜູ້ປົກຄອງ ຣັດເວີຈີເນັຽໄດ້ແຜ້ວທາງ ໃຫ້ມີການປະຫານ ຊີວິດໃນຄັ້ງນີ້ ຫລັງຈາກ ໄດ້ປະຕິເສດບໍ່ຍອມຜ່ອນຜັນໂທດໃຫ້ ໃນຕອນເຊົ້າ ຂອງມື້ວານນີ້ ສານສູງສຸດ ຂອງສະຫະຣັດໄດ້ປະຕິເສດ ຕໍ່ການຂໍອຸທອນ ຄັ້ງສຸດທ້າຍ ຂອງນາຍ MUHAMMAD ໃນມື້ວັນຈັນຜ່ານມາ ອົງການນາໂຕ້ ກ່າວວ່າພວກຄົນຂັບຣົດ ໄດ້ພົບເຫັນສົບທະຫານອະ ເມຣິກັນຄົນນຶ່ງ ໃນຈຳນວນ 2 ຄົນທີ່ຫາຍ ສາບສູນຢູ່ໃນອັຟການິສຖານເມື່ອສັບປະດາ ແລ້ວ ໃນຖແລງຂ່າວທີ່ນຳອອກເຜິນແຜ່ໃນ ວັນພຸດມື້ນີ້ ອົງການ ນາໂຕ້ ກ່າວວ່າ ກຳ ລັງທະຫານອັຟການິສຖານ ແລະອົງການນາໂຕ້ ຍັງສືບຕໍ່ ຊອກຄົ້ນຫາທະຫານອີກຄົນນື່ງນັ້ນຢູ່ ທະຫານພົນຮົ່ມ ຫລືທະຫານໂດດຈ້ອງ ທັງ 2ໄດ້ຫາຍສາບສູນໄປ ເມື່ອວັນ ທີ 4 ພະຈິກ ທີ່ແຂວງ BADGHIS ຊຶ່ງເປັນເຂດສອກຫລີກຫ່າງໄກ ໃກ້ໆຊາຍແດນ TURKMENISTAN ຮອງຜູ້ບັນຊາການ ຕຳຣວດປະຈຳແຂວງດັ່ງກ່າວ ເວົ້າວ່າ ທະຫານອະເມຣິກັນ ທັງ 2 ໄດ້ຖືກນ້ຳສຸໄປຂະນະທີ່ພວກເຂົາເຈົ້າ ພະຍາຍາມຈະກູ້ເອົາ ລັງເຄື່ອງສຳພາລະ ທີ່ຖິ້ມລົງມາຈາກເຮືອບິນ ແຕ່ຕົກນ້ຳນັ້ນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ